Skranken i det nye kundecenter nåede ikke frem til åbningen, så SKAT måtte bruge to sidekontorer som midlertidige ekspeditionslokaler. Det nye skattecenter samler skattecentre fra hele Vendsyssel inklusiv Frederikshavn. Sidstnævnte lokalitet gav i sin tid anledning til en del diskussion. Frederikshavn kunne ikke forstå at man ikke samlede skattecentret der da der i byen i forvejen var lokaler der kunne rumme det nye skattecenter. Men politikerne ville det anderledes, så derfor blev det Hjørring der kom til at huse det nye skattecenter.
Skat Vendsyssel kunne i dag tage deres nye lokaler i brug i Metropol i Hjørring. Hermed er der sat endeligt punktum for en årelang debat om placeringen af det nye skattecenter.